
Techninė specifikacija

DUJINĖS KATILINĖS REMONTO DARBAI
ŠIAULIŲ R. DUBYSOS AUKŠTUPIO MOKYKLAI

TECHNINĖ SPECIFIKACIJA

Šiaulių r. Dubysos aukštupio mokyklai (toliau – Įstaiga) adresu Dubysos g. 15, Bubiai, Šiaulių rajonas, dujinė katilinė yra fiziškai ir morališkai pasenusi, esamas dujinis katilas neatitinka šiuo metu keliamų efektyvumo ir saugos reikalavimų, todėl būtina jį pakeisti nauju. Rangovas turės išmontuoti seną dujinį katilą bei su juo susijusią įrangą, sumontuoti naują dujinį katilą ir jo veikimui reikalingą įrangą, atlikti reikalingus santechnikos, elektros ir dujotiekio montavimo darbus (toliau – Darbai) bei paruošti eksploatacijai reikalingus dokumentus. Darbų ir įrangos kiekiai pateikti 1 lentelėje. Darbai turi prasidėti ne vėliau kaip 2026 m. rugpjūčio 1 d. ir būti baigti ne vėliau kaip 2026 m. rugsėjo 30 d.

1 lentelė. Darbų ir įrangos kiekiai

	Eil. Nr.
	Darbų / įrangos pavadinimas
	Mato vnt.
	Kiekis

	1
	Dujinis katilas, galia ne mažesnė kaip 200 kW (arba lygiavertis)
	vnt.
	1

	2
	Katilo valdymo blokas
	vnt.
	1

	3
	Paduodamos temperatūros jutiklis
	vnt.
	1

	4
	Kamino komplektas: horizontalus 200/160, vamzdis kaminui D200/160 2000 mm, kamino prailginimas 500 mm D200/160, perėjimo per sieną detalė 200/160
	kompl.
	1

	5
	Apsaugos grupė, 75–300 kW
	kompl.
	1

	6
	Hidraulikos sumontavimui reikalingos medžiagos (vamzdžiai, kranai, trišakiai, movos ir kt.)
	kompl.
	1

	7
	Cirkuliacinis siurblys
	vnt.
	1

	8
	Magnetinis vandens filtras
	vnt.
	1

	9
	Dujų vamzdyno montavimo medžiagos
	kompl.
	1

	10
	Elektros instaliacijos ir katilo valdymo medžiagos
	kompl.
	1

	11
	Kitos pagalbinės tvirtinimo ir montavimo medžiagos
	vnt.
	1

	12
	Seno katilo išmontavimo ir naujo katilo sumontavimo bei apšiltinimo (izoliavimo) darbai
	kompl.
	1

	13
	Santechnikos, elektroautomatikos, dujotiekio montavimo darbai, katilinės paleidimo derinimo darbai, transporto išlaidos
	kompl.
	1

	14
	Dujinio katilo įvedimas į eksploataciją, garantinis paleidimas
	vnt.
	1

	15
	Dokumentacijos parengimas
	kompl.
	1



Tiekėjas privalo nuvykti ir apžiūrėti esamą dujinę katilinę ir realiai įsivertinti esamos įrangos būklę.






Kiti reikalavimai ir sąlygos

1. Visi kiti 1 lentelėje nepateikti smulkūs darbai, naudojamos medžiagos, mechanizmai ar kitos sąnaudos, kurie pagal darbų technologiją gali būti reikalingi šioje Techninėje specifikacijoje nurodytiems Darbams atlikti, turi būti įskaičiuoti į bendrą pasiūlymo kainą.
2. Tiekėjui, prieš pateikiant pasiūlymą, privaloma įvertinti esamą situaciją Įstaigos objekte (katilinės patalpoje).
3. Prekės ir kitos medžiagos, reikalingos Darbams atlikti, į Įstaigos objektą turi būti pristatomos kartu su atitikties deklaracijomis, patvirtinančiomis atitikimą Lietuvos ir/ar Europos Sąjungos standartų reikalavimams.
4. Tiekėjas privalo užtikrinti, kad naujas dujinis katilas ir jo įranga atitiktų galiojančius saugos, kokybės ir aplinkosaugos reikalavimus, keliamus dujiniams katilams bei dujų įrenginiams.
5. Tiekėjas visas Darbų metu susidariusias atliekas (įskaitant seną katilą ir jo įrangą) įsipareigoja utilizuoti savo lėšomis.
6. Tiekėjas, prieš pradėdamas Darbus, turi suderinti Darbų laiką su Įstaiga, kad nebūtų sutrikdytas mokyklos veiklos ir ugdymo procesas.
7. Tiekėjas prisiima visą atsakomybę už Darbų saugą.
8. Tiekėjas Darbus privalo vykdyti vadovaudamasis gamintojų reikalavimais bei tokios rūšies darbų vykdymo gerąja praktika.
9. Tiekėjas privalo suteikti ne trumpesnę kaip gamintojo numatytą garantiją naujam katilui ir sumontuotai įrangai.
